Rikunarita-ORG/Wikinium huggingface dataset:
# Xiang Yu

| Xiang Yu
 |
| --- |
| *Hegemon-kralj Zapadnog Chua*
 |
| Vladavina
 | 206. pne. - 202. pne.
 |
| Prethodnik
 | nema, Car Yi kao car Chua
 |
| Nasljednik
 | dinastija nestala, Liu Bang kao car Zapadnog Hana
 |
| konkubina
 | Kraljica Yu
 |

**Xiang Yu** (pojednostavljeni kineski: 项羽; tradicionalni kineski: 項羽; pinyin: *Xiàng Yǔ*; Wade-Giles: Hsiang Yü; 232. pne. – 202. pne.) je bio jedan od najznamenitijih vojskovođa u kineskoj historiji. Pravo ime mu je bilo Ji (籍), a Yu kurtoazno ime, a u kineskoj historiji je najpoznatiji po samoproglašenoj tituli **Xīchǔ Bàwáng** (“西楚霸王,” doslovno. Hegemon-kralj Zapadnog Chua). Iako mlad, istakao se kao jedan od vođa pobune kojom je svrgnuta tiranska i omrznuta dinastija Qin, a potom i u borbama između pobunjenika koji su na ruševinama njenog carstva nastojali obnoviti nekadašnje Zaraćene države. Xiang Yu se nametnuo kao najdarovitiji od svih generala i velmoža tog perioda, ali zbog nagle naravi i nedostatka diplomatskih vještina nije bio u stanju iskoristiti svoje vojne uspjehe. To je omogućilo njegovom glavnom suparniku, Liu Bangu, da ga porazi u ratu između obnovljene države Chu i Han nakon čega je Xiang Yu izvršio samoubistvo. Xiang Yu je nakon toga postao jedan od najvećih tragičnih junaka u kineskoj kulturi.

## Reference

* *Zapisi Velikog Historičara*, vol. 7.
* *Knjiga Hana*, vol. 31.
* *Zizhi Tongjian*, vols. 8, 9, 10, 11.